rejauldu/bengali-wikipedia huggingface dataset:
থাম্ব|গুগল, অ্যাপল, ফেসবুক, অ্যামাজন ও মাইক্রোসফট। প্রযুক্তি দানব (ইংরেজি Big Tech বিগ টেক) সংবাদপত্র ও অন্যান্য গণমাধ্যমে প্রচলিত একটি শব্দগুচ্ছ যা দিয়ে বিশ্ব পর্যায়ে তথ্য প্রযুক্তি খাতের সবচেয়ে বড় ও সবচেয়ে বেশি আধিপত্য বিস্তারকারী ব্যবসা ও শিল্প প্রতিষ্ঠানগুলিকে নির্দেশ করা হয়।  ২০১০-এর দশকের শেষে এসে মার্কিন যুক্তরাষ্ট্রভিত্তিক ৫টি তথ্য প্রযুক্তি ব্যবসা প্রতিষ্ঠান বাজার পুঁজিভবনের ভিত্তিতে বিশ্বের সবচেয়ে মূল্যবান ব্যবসা প্রতিষ্ঠানের তালিকার শীর্ষে স্থান পায় (কেবল খনিজ তেল প্রতিষ্ঠান সৌদি আরামকো এদের চেয়ে বেশি মূল্যবান ছিল।) এ সময় বাজার পুঁজিভবনের ভিত্তিতে বড় থেকে ছোট অনুক্রমে এই ব্যবসায় প্রতিষ্ঠানগুলি হল যথাক্রমে অ্যাপল, মাইক্রোসফট, অ্যামাজন, অ্যালফাবেট (গুগল) ও ফেসবুক। ২০১০-এর দশকের বিভিন্ন সময়ে এগুলির প্রতিটির সর্বোচ্চ বাজার পুঁজিভবনের পরিমাণ ৫০ হাজার কোটি মার্কিন ডলার থেকে ১ লক্ষ ৪০ হাজার কোটি মার্কিন ডলারের মধ্যে ওঠানামা করেছিল। এছাড়া দুইটি চীনভিত্তিক তথ্য প্রযুক্তি ব্যবসা প্রতিষ্ঠান ২০১০-এর দশকের শেষে এসে সবচেয়ে মূল্যবান পাবলিক লিমিটেড কোম্পানিসমূহের শীর্ষ দশ তালিকাতে স্থান পায়; এগুলি হল আলিবাবা ও টেনসেন্ট।  ২১ শতকের প্রথম দশকে ন্যাসড্যাক শেয়ারবাজার সূচকের শীর্ষে খনিজ তেল ও শক্তি উৎপাদনকারী শিল্প প্রতিষ্ঠান, যেমন এক্সন মোবিল, ব্রিটিশ পেট্রোলিয়াম, গাজপ্রম, পেট্রোচায়না এবং রয়াল ডাচ শেল (যাদেরকে প্রায়শই "তৈল দানব" নামে আখ্যায়িত করা হয়) অবস্থান করত। এগুলিকে মার্কিন প্রযুক্তি দানবগুলি ২০১০-এর দশকে এসে স্থানচ্যুত করে। অধিকন্তু এই প্রতিষ্ঠানগুলি ঐতিহ্যবাহী অতিবৃহৎ গণমাধ্যম ব্যবসা প্রতিষ্ঠানগুলিকেও প্রায় ১০ গুণ ছাড়িয়ে গেছে, যাদের মধ্যে ডিজনি, এটিঅ্যান্ডটি, কমক্যাস্ট এবং টুয়েন্টি-ফার্স্ট সেঞ্চুরি ফক্স (তথাকথিত "গণমাধ্যম দানবসমূহ") ২০১৭ সালে উপর্যুক্ত ৫টি প্রযুক্তি ব্যবসা প্রতিষ্ঠানের সম্মিলিত মূল্য ছিল ৩ লক্ষ ৩০ হাজার কোটি মার্কিন ডলারেরও বেশি, যা মার্কিন শেয়ারবাজার ন্যাসড্যাকের শীর্ষ ন্যাসড্যাক ১০০-র ৪০% মূল্য গঠন করে। শীর্ষ ৫টি মার্কিন প্রযুক্তি ব্যবসা প্রতিষ্ঠানের মধ্যে ৪টি সহ (অ্যাপল, মাইক্রোসফট, অ্যালফাবেট ও ফেসবুক) স্যামসাং (কোরীয়), ইন্টেল, আইবিএম, হোন হাই (ফক্সকন) (তাইওয়ানীয়), টেনসেন্ট (চীনা) ও ওরাকল মিলে ২০১০-এর দশকের শেষে এসে বিশ্বের সেরা ১০টি প্রযুক্তি প্রতিষ্ঠানের তালিকা গঠন করে; ফোর্বস সাময়িকীর সেরা ২০০০ ব্যবসা প্রতিষ্ঠানের তালিকাতে বার্ষিক বিক্রয়, লাভ, সম্পদ, বাজার পুজিভবন এবং সামগ্রিক বাজার মূল্য, ইত্যাদি মানদণ্ড বিবেচনা করে এই মূলায়নটি করা হয়।  কারও কারও মতে প্রযুক্তি দানবদের সৃষ্ট পরিবেশ তথা বাস্তুসংস্থানের বাইরে থেকে ডিজিটাল বিশ্বে (অর্থাৎ তথ্য প্রযুক্তির দুনিয়ায়) দৈনন্দিন কাজকর্ম চালানো দুরূহ। কেউ কেউ ব্যক্তিগত গোপনীয়তা, বাজার শক্তি, বাকস্বাধীনতা, অপ্রীতিকর বিষয়বস্তু কর্তন (সেন্সর), জাতীয় নিরাপত্তা ও আইনের ক্ষেত্রগুলিতে প্রযুক্তি দানবগুলির প্রভাব নিয়ন্ত্রণ করার ঔচিত্য নিয়ে প্রশ্ন উথাপন করেছেন। অন্যপক্ষে গ্রাহকদের কাছে সস্তায় এমনকি বিনামূল্যে সেবা প্রদান করে বলে প্রতিষ্ঠানগুলি তাদের জনপ্রিয়তা ধরে রেখেছে।  তথ্যসূত্র  বিষয়শ্রেণী:তথ্য প্রযুক্তি বিষয়শ্রেণী:ব্যবসা প্রতিষ্ঠান বিষয়শ্রেণী:কর্পোরেশন-বিরোধী আন্দোলন কর্মকাণ্ড বিষয়শ্রেণী:মার্কিন যুক্তরাষ্ট্রের প্রযুক্তি ব্যবসা প্রতিষ্ঠান বিষয়শ্রেণী:২০১০-এর দশকে সৃষ্ট শব্দ
বেগম রোকেয়া পদক নারী জাগরণের ক্ষেত্রে বেগম রোকেয়ার অবিস্মরণীয় অবদান স্বীকৃতি উল্লেখ করে বাংলাদেশ সরকারের একটি রাষ্ট্রীয় পদক। প্রতিবছর ডিসেম্বরের ৯ তারিখ বেগম রোকেয়ার জন্ম ও মৃত্যুবার্ষিকীতে সরকারি ভাবে এই পদক প্রদান করা হয়।   প্রবর্তনের ইতিহাস  নারী কল্যাণ সংস্থা ১৯৯১ সাল থেকে এই নামের একটি পদক প্রদান করা শুরু করে। সরকারি ভাবে ১৯৯৬ সাল থেকে এই পদক প্রদান করা হয়। পুরস্কৃত প্রত্যেককে এককালীন চার লক্ষ টাকা, ১৮ ক্যারেট মানের পঁচিশ গ্রাম ওজনের একটি স্বর্ণ পদক এবং একটি সম্মাননাপত্র প্রদান করা হয়।    পদক লাভের বিভিন্ন ধাপসমূহ  প্রতি বছর ৩০শে জুন তারিখের মধ্যে মহিলা ও শিশু বিষয়ক মন্ত্রণালয় পূর্ববর্তী বছরের জন্য মনোনয়ন আহবান করে। ১৫ই অক্টোবর তারিখের মধ্যে মহিলা ও শিশু বিষয়ক মন্ত্রণালয়ের বাছাই কমিটি পুরস্কার পাবার উপযুক্ত মহিলাদের নামের তালিকা জাতীয় পুরস্কার সংক্রান্তত মন্ত্রিসভা কমিটির বিবেচনার জন্য মন্ত্রিপরিষদ বিভাগে প্রেরণ করে। প্রতি বৎসর ৯ ডিসেম্বর মহিলা ও শিশু বিষয়ক মন্ত্রণালয় কর্তৃক আয়োজিত ‘‘বেগম রোকেয়া দিবস’’ অনুষ্ঠানে এই পদক প্রদান করা হয়।   পদক বিজয়ীদের নাম   ১৯৯৫ - শামসুন নাহার মাহমুদ (মরণোত্তর)  ১৯৯৬ - সুফিয়া কামাল, নীলিমা ইব্রাহিমনীলিমা ইব্রাহিম , গুণীজন আমাদের প্রেরণার উৎস। দ্য ডেইলি স্টার, প্রকাশিত হয়েছে ১৮ই জুন ২০০৬।  ১৯৯৭ - নূরজাহান বেগম  ১৯৯৯ - এঞ্জেলা গোমেজ  ২০০১ - হেনা দাস, মালিহা খাতুন ও বেগজাদী মাহমুদা নাসির  ২০০২ - জোহরা বেগম কাজী  ২০০৩ - তৈয়বা মজুমদার, মালেকা আশরাফ  ২০০৪ - দিলারা চৌধুরী, হুসনা বানু খানম  ২০০৫ - রোয়েয়া মান্নান  ২০০৭ - লতিফা আকন্দ, হোসনে আরা বেগম  ২০০৮ - সুলতানা সারওয়াত আরা জামান, নাসরিন পারভিন হক (মরণোত্তর)  ২০০৯ - রাজিয়া হোসেন, মমতাজ হোসেন  ২০১০ - মেহের কবীর, আয়েশা জাফর  ২০১১- বেগম মেহেরুন্নেসা খাতুন, হামিদা খানম (মরণোত্তর)  ২০১২- অধ্যাপক মাহফুজা খানম ও সৈয়দা জেবুন্নেসা হক  ২০১৩ - ঝর্ণাধারা চৌধুরী ও অধ্যাপক হামিদা বানু শোভা  ২০১৪ - মমতাজ বেগম এবং গোলাপ বানু  ২০১৫ - বিবি রাসেল এবং তাইবুন নাহার রশিদ (মরণোত্তর)  ২০১৬ - আরোমা দত্ত এবং বেগম নূরজাহান  ২০১৭ - মাজেদা শওকত আলী, বেবি মওদুদ (মরণোত্তর), সুরাইয়া রহমান, শোভা রানী ত্রিপুরা এবং মাসুদা ফারুক রত্না  ২০১৮ - জিন্নাতুননেসা তালুকদার, জোহরা আনিস, শিলা রায়, রমা চৌধুরী (মরণোত্তর) এবং রোকেয়া বেগম (মরণোত্তর)  ২০১৯ - বেগম সেলিনা খালেক, অধ্যক্ষ শামসুন নাহার, ড. নুরুননাহার ফয়জননেসা (মরণোত্তর), পাপড়ি বসু এবং বেগম আখতার জাহান  ২০২০ - প্রফেসর ড. শিরীণ আখতার, কর্নেল (ডাঃ) নাজমা বেগম,এসপিপি,এমপিএইচ, মঞ্জুলিকা চাকমা, বেগম মুশতারী শফি, ফরিদা আক্তার   ২০২১ - অধ্যাপিকা হাসিনা জাকারিয়া বেলা, অর্চনা বিশ্বাস, শামসুন্নাহার রহমান পরাণ (মরোণোত্তর), অধ্যাপক ড. জিনাত হুদা এবং ড. সারিয়া সুলতানা।‘বেগম রোকেয়া পদক’ পেলেন ৫ বিশিষ্ট নারী, বাংলা নিউজ টুয়েন্টি ফোর ডটকম, ৯ ডিসেম্বর ২০২১  ২০২২ - রহিমা খাতুন, প্রফেসর কামরুন নাহার বেগম, ফরিদা ইয়াসমিন, নাছিমা বেগম এবং ড. আফরোজা পারভীন।বেগম রোকেয়া পদক পাচ্ছেন ৫ নারী, কালের কণ্ঠ, ৮ ডিসেম্বর ২০২২  ২০২৩- খালেদা একরাম (মরণোত্তর), ডা. হালিদা হানুম আখতার, কামরুন্নেসা আশরাফ দিনা (মরণোত্তর), রণিতা বালা এবং নিশাত মজুমদার।  ২০২৪-রাণী হামিদ, পারভীন হাসান, শিরিন পারভিন হক,তাসলিমা আখতার।   আরও দেখুন   বেগম রোকেয়া   তথ্যসূত্র   বিষয়শ্রেণী:বাংলাদেশের বেসামরিক পুরস্কার ও সম্মাননা বিষয়শ্রেণী:বেগম রোকেয়া বিষয়শ্রেণী:বেগম রোকেয়ার স্মারক
মুন্না সিংহ চৌহান একজন ভারতীয় রাজনীতিবিদ, চারবারের বিধায়ক, উত্তরাখণ্ডে দু'বার এবং ভারতীয় জনতা পার্টির সদস্য। চৌহান দেরাদুন জেলার বিকাশনগর আসন থেকে উত্তরাখণ্ড বিধানসভার সদস্য ছিলেন। No indiscipline will be tolerated in BJP: Munna Singh ChauhanMy NetaUttarakhand BJP Hails Announcement Of Candidates List    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরাখণ্ড বিধানসভার সদস্য বিষয়শ্রেণী:উত্তরাখণ্ড বিধানসভার সদস্য ২০১৭-২০২২ বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ
ফিজিক্স ওয়ালা প্রাইভেট লিমিটেড (এছাড়া ফিজিক্স ওয়ালা বা পিডব্লিউ নামেও পরিচিত ) হল একটি ভারতীয় বহুজাতিক শিক্ষাবিষয়ক প্রযুক্তি কোম্পানি, যার সদর দপ্তর উত্তর প্রদেশের নয়ডায় অবস্থিত। সংযুক্ত প্রবেশিকা পরীক্ষার (জেইই) জন্য পদার্থবিদ্যা পাঠ্যক্রম শেখানোর লক্ষ্যে একটি ইউটিউব চ্যানেল হিসাবে ২০১৬ সালে অলক পান্ডে কোম্পানিটি প্রতিষ্ঠা করেছিলেন। ২০২০ সালে, অলক পান্ডে তার সহ-প্রতিষ্ঠাতা প্রতীক মহেশ্বরীর সাথে ফিজিক্স ওয়ালা অ্যাপ তৈরি করেছিলেন, যা শিক্ষার্থীদের জাতীয় যোগ্যতা ও প্রবেশিকা পরীক্ষা (এনইইটি) এবং জয়েন্ট এন্ট্রান্স পরীক্ষা (জেইই) সম্পর্কিত কোর্সগুলি অ্যাক্সেস করতে দেয়। ২০২২ সালের জুনে তার প্রাথমিক তহবিল রাউন্ডের সময় $১০০ মিলিয়ন সংগ্রহ করার পরে, কোম্পানিটি একটি ইউনিকর্ন কোম্পানিতে পরিণত হয়ে $১.১ বিলিয়ন মূল্যে পৌঁছেছে ৷   জনপ্রিয় সংস্কৃতি  অলক পান্ডে এবং তার কোম্পানির জীবনের উপর ফিজিক্স ওয়ালা নামে একটি ৬-পর্বের ওয়েব সিরিজ ১৫ ডিসেম্বর ২০২২-এ অ্যামাজন মিনি টিভিতে প্রকাশিত হয়েছিল। ধারাবাহিকে অলক পান্ডের চরিত্রে শ্রীধর দুবে অভিনয় করেছেন। অভিষেক ধান্ধারিয়া তার প্রোডাকশন হাউস অ্যাবাউট ফিল্মসের অধীনে সিরিজটি তৈরি, পরিচালনা এবং প্রযোজনা করেছেন।   এছাড়াও দেখুন   অনাকাডেমি  বাইজুস  ভারতের শিক্ষা ব্যবস্থা   তথ্যসূত্র    বহিঃসংযোগ    ফিজিক্স ওয়ালা অফিসিয়াল ওয়েবসাইট  বিষয়শ্রেণী:শিক্ষামূলক ওয়েবসাইট বিষয়শ্রেণী:ভারতীয় শিক্ষামূলক ওয়েবসাইট বিষয়শ্রেণী:শিক্ষামূলক প্রযুক্তি কোম্পানি বিষয়শ্রেণী:ভারতের শিক্ষামূলক কোম্পানি বিষয়শ্রেণী:২০২০-এ প্রতিষ্ঠিত ভারতীয় কোম্পানি বিষয়শ্রেণী:ভারতের শিক্ষামূলক প্রযুক্তি কোম্পানি
বানওয়ারী লাল () কাকোরি ট্রেন ডাকাতির একজন অংশী ছিলেন। ১৯৪৫ সালের আগস্ট মাসে ভারতের উত্তরপ্রদেশ রাজ্যের শাহজাহানপুরে বসবাসকারীদের ভারতে ব্রিটিশ শাসনের বিরুদ্ধে প্রতিবাদ চলাকালে এই কাকোরি ট্রেন ডাকাতির ঘটনা ঘটেছিল। তিনি পরবর্তীতে ডাকাতির ঘটনায় আদালতে একজন রাজসাক্ষী হন।  হিন্দুস্তান রিপাবলিকান অ্যাসোসিয়েশনের সদস্য (পরে হিন্দুস্তান সমাজতান্ত্রিক রিপাবলিকান সমিতি নামে পরিচিত) বানওয়ারি লালকে রায়বারেলীতে গ্রেপ্তার করে লখনৌ কারাগারে প্রেরণ করা হয়েছিল। তাকে পাঁচ বছরের কারাদণ্ড দেওয়া হয়েছিল।   তথ্যসূত্র   বিষয়শ্রেণী:শাহজাহানপুরের ব্যক্তি বিষয়শ্রেণী:ভারতীয় বিপ্লবী বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
খুশদিল শাহ (; জন্ম ৭ ফেব্রুয়ারি ১৯৯৫) একজন পাকিস্তানি ক্রিকেটার যিনি ফেডারেল অ্যাডমিনিস্টার্ড ট্রাইবাল এরিয়াসের হয়ে প্রতিনিধিত্ব করছেন।  তিনি উদীয়মান খেলোয়াড় হিসেবে পাকিস্তান সুপার লিগে পেশাওয়ার জালমির হয়ে খেলেছেন। ২০১৯ সালের নভেম্বরে, পাকিস্তান জাতীয় ক্রিকেট দলের হয়ে তার আন্তর্জাতিক অভিষেক ঘটে।   ঘরোয়া ক্রিকেট  এপ্রিল ২০১৮ সালে, তাকে ২০১৮ পাকিস্তান কাপের জন্য বেলুচিস্তানের দলে রাখা হয়েছিল।  খুশদিল  ২০১৮-১৯ কায়েদ-ই-আজম ওয়ানডে কাপে ফেডারেল অ্যাডমিনিস্টার্ড ট্রাইবাল এরিয়াসের হয়ে সাত ম্যাচে ৪৬৩ রান সহ শীর্ষস্থানীয় রান সংগ্রাহক ছিলেন।   মার্চ ২০১৯ সালে, ২০১৯ পাকিস্তান কাপের জন্য খাইবার পাখতুনখোয়া দলে তার নাম ঘোষণা করা হয়েছিল।  ৫  এপ্রিল ২০১৯-এ তিনি টুর্নামেন্টে পাঞ্জাবের বিপক্ষে অপরাজিত ১৫৪ রানের দুর্দান্ত ইনিংস খেলেন।    আন্তর্জাতিক ক্রিকেট  ২০১৮ সালের ডিসেম্বরে, তাকে ২০১৮ এসিসি ইমার্জিং টিমস এশিয়া কাপের জন্য পাকিস্তানের দলে মনোনীত করা হয়েছিল।   অক্টোবর ২০১৯-এ, অস্ট্রেলিয়ার সিরিজের জন্য তাকে পাকিস্তানের টি-টোয়েন্টি আন্তর্জাতিক (টি২০ আই) দলে রাখা হয়েছিল।  ৮ নভেম্বর ২০১৯ -এ অস্ট্রেলিয়ার বিপক্ষে পাকিস্তানের হয়ে তার টি-টোয়েন্টি অভিষেক ঘটে।  পরবর্তীতে একই মাসে, তাকে বাংলাদেশে ২০১৯ এসিসি ইমার্জিং টিমস এশিয়া কাপের জন্য পাকিস্তানের দলে অন্তর্ভুক্ত করা হয়েছিল।   তথ্যসূত্র  বহিঃসংযোগ    বিষয়শ্রেণী:খাইবার পাখতুনখোয়া থেকে আগত ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:মুলতান সুলতান্সের ক্রিকেটার বিষয়শ্রেণী:পেশাওয়ার জালমির ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:কুমিল্লা ভিক্টোরিয়ান্সের ক্রিকেটার বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে পাকিস্তানের প্রতিযোগী
thumb|ভেরা পেজ  ভেরা পেজ হত্যাকাণ্ড ১৯৩০-এর দশকের গোড়ার দিক থেকে অমীমাংসিত ব্রিটিশ শিশু হত্যার মামলা। ১৯৩১ সালের ১৪ ডিসেম্বর ১০ বছর বয়সী ভেরা পেজ নিকটবর্তী এক আত্মীয়ের বাড়ি যাওয়ার পর লন্ডনের নটিং হিলে নিজের বাড়িতে আর ফিরে আসেনি। তাকে নিখোঁজ ঘোষণা করা হয়েছিল। শিশুটির মৃতদেহ দুই দিন পর কাছাকাছি অ্যাডিসন রোডে আন্ডারগ্রাউন্ডে পাওয়া যায়। একজন গোয়েন্দা জানান যে ভেরাকে ধর্ষণ করা হয়েছিল, তারপর তাকে শ্বাসরোধ করে হত্যা করা হয়েছিল, তিনি উল্লেখ করেছিলেন যে "এটি আমার কর্মজীবনের সময় সবচেয়ে ভয়ঙ্কর ঘটনা, যা আমাকে মোকাবেলা করতে হয়েছিল"।Murder in the 1930s  p. 56  পার্সি অরল্যান্ডো রাশ নামে ৪১ বছর বয়সী একজন শ্রমিকের অপরাধের শক্তিশালী বাস্তব ও পরিস্থিতিগত প্রমাণ বিদ্যমান ছিল। তার বাবা-মা ভেরার আবাসস্থলে, একই বাড়িতে থাকতেন।The New Murderers' Who's Who  p. 305 Murder in the 1930s  p. 62Murder in the 1930s  pp. 61-63 যাইহোক, ১৯৩২ সালের ১০ ফেব্রুয়ারি অনুষ্ঠিত একটি আশুমৃত-পরীক্ষক অনুসন্ধানে একজন জুরি নির্ধারণ করেন যে পার্সিকে ভেরার হত্যার সাথে আনুষ্ঠানিকভাবে অভিযুক্ত করার জন্য পর্যাপ্ত বাস্তব প্রমাণ বিদ্যমান নেই। আনুষ্ঠানিকভাবে, মামলাটি অমীমাংসিত রয়ে গেছে। Murder in the 1930s  p. 63   জীবনের প্রথমার্ধ  ভেরা ইসোবেল মিন্নি পেজ ১৯২১ সালের ১৩ এপ্রিল লন্ডনের হ্যামারস্মিথে জন্মগ্রহণ করেছিল, সে চার্লস ও ইসাবেল পেজের একমাত্র সন্তান ছিল।Unsolved London Murders: The 1920s and 1930s  p. 116 পেজ পরিবার ছিল শ্রমিক শ্রেণির। ভেরার বাবা গ্রেট ওয়েস্টার্ন রেলওয়েতে একজন চিত্রশিল্পী হিসেবে নিযুক্ত ছিলেন এবং তার মা ছিলেন একজন গৃহিণী। ভেরাকে একজন জনপ্রিয় কিন্তু লাজুক ও ভাল আচরণের মেয়ে হিসাবে বর্ণনা করা হয়।Murder in the 1930s  p. 61  পারিবারিক আয় বৃদ্ধি করার জন্য, চার্লস ও ইসাবেল মাঝে মাঝে অন্যান্য বাসিন্দাদের তাদের বাড়িতে থাকার ব্যবস্থা করে দিতেন, যদিও এই বাসিন্দারা সবসময়ই পরিবারের সদস্য বা পরিবারের পরিচিত ব্যক্তি হতেন। ১৯৩১ সালের জানুয়ারিতে, পেজ পরিবার চ্যাপেল রোডের নটিং হিল (বর্তমানে সেন্ট মার্কস প্লেস নামে পরিচিত) থেকে নিকটবর্তী ব্লেনহাইম ক্রিসেন্টের তিনতলা বাড়িতে থাকতে চলে আসে। পরিবার পুরো বাড়িটি দখল করে নি, কিন্তু নিচতলা ও বেসমেন্ট উভয় অংশেরই কক্ষ নিয়েছিল। এই সম্পত্তির উপরের তলায় বসবাসকারী অন্যান্য দখলদারদের মধ্যে আর্থার ও অ্যানি রাশ নামে একজন মধ্যবয়সী দম্পতি ছিলেন, যারা প্রায় ২০ বছর ধরে এই সম্পত্তির মধ্যে বসবাস করতেন।Unsolved London Murders: The 1920s and 1930s  pp. 116-117 তথ্যসূত্র  বিষয়শ্রেণী:শিশুদের প্রতি সহিংসতা বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:পূর্বে নিখোঁজ ব্যক্তি বিষয়শ্রেণী:যুক্তরাজ্যে শিশু যৌন নির্যাতন বিষয়শ্রেণী:খুনের শিকার নারী বিষয়শ্রেণী:ইংল্যান্ডে ধর্ষণ
আঞ্জুমান আরা বেগম (১১ জানুয়ারি ১৯৪২ - ২৯ মে ২০০৪) ছিলেন একজন বাংলাদেশী সঙ্গীতশিল্পী। তিনি চলচ্চিত্র, টেলিভিশন এবং মঞ্চের গানে কণ্ঠ দিয়েছেন। সঙ্গীতে অবদানের জন্য বাংলাদেশ সরকার তাকে ২০০৩ সালে একুশে পদকে ভূষিত করে।   প্রারম্ভিক জীবন  বেগম ১৯৪২ সালের ১১ জানুয়ারি বর্তমান বাংলাদেশের (তৎকালীন বেঙ্গল প্রেসিডেন্সি, ব্রিটিশ ভারত) বগুড়া জেলায় জন্মগ্রহণ করেন। তার পিতা কাসিরউদ্দিন তালুকদার বাংলাদেশের স্বাধীনতা যুদ্ধ চলাকালীন ১৯৭১ সালের ২৯ মে নিহত হয় এবং তার মাতা জিয়াউন্নাহার তালুকদার। তার বড়বোন জেব-উন-নেসা জামাল একজন গীতিকার ছিলেন এবং আরেক বোন মাহবুব আরা রেডিও ও টেলিভিশনের শিল্পী ছিলেন। সঙ্গীতশিল্পী জিনাত রেহানা তার ভাগ্নি এবং উপমহাদেশের প্রখ্যাত সঙ্গীতশিল্পী রুনা লায়লা তার চাচাতো বোন। আঞ্জুমান ঢাকা বিশ্ববিদ্যালয় থেকে সমাজবিজ্ঞান বিষয়ে স্নাতক সম্পন্ন করেন   কর্মজীবন  বেগম ১৯৫৮ সালে ষোল বছর বয়সে প্রথম চলচ্চিত্রে নেপথ্য গানে কণ্ঠ দেন। ১৯৬২ সালে তিনি এহতেশাম পরিচালিত উর্দু ভাষার চান্দা চলচ্চিত্রের "চান্দনী ভিগি ভিগি হাওয়া" গানে কণ্ঠ দেন। গানটি তখন ব্যাপক জনপ্রিয়তা লাভ করে।১৯৬৪ সালে তিনি সুভাষ দত্ত পরিচালিত সুতরাং চলচ্চিত্রের "তুমি আসবে বলে " গানে কণ্ঠ দিয়েছেন। গানটির গীতিকার প্রখ্যাত কথাসাহিত্যিক সৈয়দ শামসুল হক এবং সুরকার সত্য সাহা। এটি সৈয়দ হকের লেখা প্রথম গান। সালের সুভাষ দত্ত পরিচালিত আয়না ও অবশিষ্ট চলচ্চিত্রে "আকাশের হাতে আছে একরাশ নীল" গানে কণ্ঠ দিয়েছেন। গানটির রচয়িতা গাজী মাজহারুল আনোয়ার এবং সুর দেন সত্য সাহা। এটি বাংলাদেশের জনপ্রিয় চলচ্চিত্রের গানের একটি। তার গাওয়া অন্যান্য উল্লেখযোগ্য গানসমূহ হল "কে স্মরণের প্রান্তরে", "খোকনসোনা", "বৃষ্টি যখন" এবং "সাথী রঙের"।  বেগম ১৯৬৪ সালে বাংলাদেশ টেলিভিশনে প্রচারিত প্রথম গানে কণ্ঠ দেন।   ব্যক্তিগত জীবন  আঞ্জুমান আরা বেগম মাসুদ আলম সিদ্দিকীর সাথে বিবাহবন্ধনে আবদ্ধ হন। তার পুত্র তারিক মাশরুর দ্য ডেইলি স্টারের উপ-সম্পাদক এবং কন্যা উমানা এ্যাঞ্জেলিন এশিয়া প্যাসিফিক ইউনিভার্সিটির লেকচারার।   মৃত্যু  বেগম ২০০৪ সালের ২৯ মে নিউমোনিয়ায় আক্রান্ত হয়ে ঢাকার বাংলাদেশ মেডিকেল কলেজ হাসপাতালে মৃত্যুবরণ করেন। ঢাকার ধানমন্ডির মসজিদ-এ-তাকওয়ায় তার জানাজার নামাজ অনুষ্ঠিত হয়। তাকে ঢাকার বনানী কবরস্থানে দাফন করা হয়।   নেপথ্যে কণ্ঠ দেওয়া চলচ্চিত্র    হারানো দিন (১৯৬১)  চান্দা (১৯৬২)  জোয়ার এলো (১৯৬২)  তালাশ (১৯৬৩)  নাচ ঘর (১৯৬৩)  সুতরাং (১৯৬৪)  মেঘ ভাঙ্গা রোদ (১৯৬৪)  আখরি স্টেশন (১৯৬৫)  অভিশাপ (১৯৬৭)  নয়নতারা (১৯৬৭)  আনোয়ারা (১৯৬৭)  উলঝন (১৯৬৭)  আয়না ও অবশিষ্ট (১৯৬৮)  মলুয়া (১৯৬৯)  আপন পর (১৯৭০)  মাসুদ রানা (১৯৭৪)  বাঁদী থেকে বেগম (১৯৭৫)  অঙ্গার (১৯৭৮)  নতুন পৃথিবী (১৯৮৪)   পুরস্কার ও সম্মাননা   সঙ্গীতে অবদানের জন্য একুশে পদক (২০০৩)  তারকালোক পুরস্কার  বাংলাদেশ শিল্পকলা একাডেমি থেকে গুণীজন পুরস্কার  কলধ্বনি পদক   তথ্যসূত্র    বহিঃসংযোগ     বিষয়শ্রেণী:১৯৪২-এ জন্ম বিষয়শ্রেণী:২০০৪-এ মৃত্যু বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাঙালি মুসলিম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বগুড়া জেলার ব্যক্তি বিষয়শ্রেণী:বনানী কবরস্থানে সমাধিস্থ বিষয়শ্রেণী:নিউমোনিয়ায় মৃত্যু বিষয়শ্রেণী:শিল্পকলায় একুশে পদক বিজয়ী বিষয়শ্রেণী:একুশে পদক বিজয়ী
রিয়া গোপ ছিলেন বাংলাদেশের কোটা সংস্কার আন্দোলনের অন্যতম এক কনিষ্ঠ শহীদ। মাত্র ৬ বছর বয়সে পুলিশের গুলিতে আঘাতপ্রাপ্ত হয়ে তিনি মৃত্যুবরণ করেন।   রিয়া গোপ এর ব্যক্তিগত জীবন  রিয়া গোপ ২০১৯ সালে নারায়ণগঞ্জে জন্মগ্রহণ করেন। তার পিতা দীপক কুমার গোপ একটি স্থানীয় রড-সিমেন্টের দোকানে ব্যবস্থাপক হিসেবে কাজ করতেন এবং মাতা বিউটি ঘোষ একজন গৃহিণী। পিতা-মাতার দীর্ঘ পাঁচ বছরের দাম্পত্য জীবনের পর রিয়া তাদের একমাত্র সন্তান হিসেবে জন্মগ্রহণ করেন।  রিয়া তার পরিবারসহ নারায়ণগঞ্জ সদরের নয়ামাটি এলাকার দ্বীনবন্ধু মার্কেটের পঞ্চম তলায় বসবাস করতেন। মাত্র ৬ বছর বয়সে তাকে নয়ামাটি সরকারি প্রাথমিক বিদ্যালয়ে ভর্তি করা হয়।   কোটাসংস্কার আন্দোলন ও রিয়ার মৃত্যু  ২০২৪ সালের জুলাই এর শেষ দিকে বাংলাদেশের কোটা সংস্কার আন্দোলন তীব্র রূপ নেয়।  ১৯ জুলাই, দুপুরের খাবারের পর রিয়া খেলতে ছাদে যান। বাড়ির নিচে তখন পরিস্থিতি থমথমে ছিল; ছাত্র-জনতা ও পুলিশের মধ্যে সংঘর্ষ চলছিল। গোলাগুলির শব্দ শুনে রিয়াকে নিরাপদে আনার জন্য তার পিতা দীপক কুমার গোপ ছাদে যান। এই সময় পুলিশের গুলিতে রিয়ার মাথার পেছনে আঘাত লাগে।  আহত অবস্থায় রিয়াকে প্রথমে স্থানীয় নারায়ণগঞ্জ জেনারেল হাসপাতালে ভর্তি করা হয়। পরে তাকে ঢাকা মেডিকেল কলেজ হাসপাতালে স্থানান্তর করা হয় এবং সেখানে অস্ত্রোপচার করা হয়।  ডাক্তাররা রিয়াকে নিবিড় পরিচর্যা কেন্দ্রে (ICU) রাখেন এবং ৭২ ঘণ্টার মধ্যে উন্নতি আশা করেন। ২১ ও ২২ জুলাই রিয়ার শারীরিক কিছু নড়াচড়া লক্ষ্য করা গেলেও ২৪ জুলাই চিকিৎসকরা তাকে মৃত ঘোষণা করেন এবং কারণ হিসেবে উল্লেখ করেন “গানশট ইনজুরি”।  আরও পড়ুন: কোটা সংস্কার আন্দোলন । জুলাই গণহত্যা । বৈষম্যবিরোধী ছাত্র আন্দোলন । ছাত্র-জনতার অভ্যুত্থান   রিয়ার মৃত্যুকে ঘীরে বিবাদ  রিয়ার মৃত্যুকে ঘিরে না না বিতর্ক সৃষ্টি হয়। দ্য ডেইলি স্টার এক প্রতিবেদনে পুলিশের বিরুদ্ধে অভিযোগ তোলে যে তারা ইচ্ছাকৃতভাবে ৫ তলা ভবনের ছাদে থাকা শিশুটির ওপর গুলি চালায়। অন্যদিকে, ভোরের কাগজ তাদের প্রতিবেদনে প্রশ্ন তোলে, "এই শিশু মৃত্যুর দায় কে নেবে?" । রিয়ার মৃত্যুকে ঘীরে র‌্যাবের হেডকোয়ার্টার থেকে একটি ‍বিবৃতি প্রদান করা হয় এবং রিয়ার মৃত্যু এর সাথে হেলিকপ্টারের সম্পৃক্ততার বিষয়টিকে গুজব বলে আখ্যায়িত করা হয়।  রিয়া গোপের মৃত্যুর প্রায় এক বছর পর পুলিশ বাদী হয়ে একটি হত্যা মামলা করেছে। ২ জুলাই নারায়ণগঞ্জ সদর মডেল থানার উপপরিদর্শক আবু রায়হান বাদী হয়ে আওয়ামী লীগের অজ্ঞাতপরিচয় ২০০ নেতা-কর্মীর বিরুদ্ধে মামলাটি করেন।    তথ্যসূত্র   বিষয়শ্রেণী:বাংলাদেশে কোটা সংস্কার আন্দোলন বিষয়শ্রেণী:২০২৪-এ হত্যাকাণ্ড
thumb|400px|চিত্রে  (লাল) হলো  ও  এর গুণোত্তর গড়, যেখানে  ও  রেখাংশ দুটি পরস্পরের ওপর লম্ব।Matt Friehauf, Mikaela Hertel, Juan Liu, and Stacey Luong   গণিতের ভাষায় একগুচ্ছ সংখ্যার গুণোত্তর গড় হলো এমন এক ধরনের গড়, যার মাধ্যমে ঐ সংখ্যাগুলোর কেন্দ্রীয় প্রবণতাকে অর্থাৎ সংখ্যাগুলোর সাধারণ মানকে (typical value) এদের গুণফলের মাধ্যমে নির্ধারণ করা হয়। আমাদের অতি পরিচিত সমান্তর বা সাধারণ গড়ে যেখানে সংখ্যাগুলোর মানের যোগফল ব্যবহার করা হয়, তার থেকে বিপরীত হলো এই গুণোত্তর গড়। সাধারণভাবে, গুণোত্তর গড়কে -সংখ্যক সংখ্যার গুণফলের -তম মূল হিসেবে সংজ্ঞায়িত করা হয়।  একগুচ্ছ সংখ্যা -এর ক্ষেত্রে এদের গুণোত্তর গড়কে নিম্নোক্তভাবে সংজ্ঞায়িত করা হয়ে থাকে:   অথবা, সমান্তর গড়ের অনুরূপভাবে লগভিত্তিক স্কেলেও এদের গুণোত্তর গড়কে সংজ্ঞায়িত করা যেতে পারে:  উদাহরণস্বরূপ, 2 ও 8 সংখ্যা দুটোর গুণফলের বর্গমূলই হচ্ছে এদের গুণোত্তর গড়, যা । অন্য আরেকটি উদাহরণ দেখা যাক; 4, 1 ও 1/32 সংখ্যা তিনটির গুণোত্তর গড় হলো এদের গুণফলের ঘনমূল, যা । গুণোত্তর গড় কেবল ধনাত্মক সংখ্যার ক্ষেত্রেই প্রযোজ্য।The geometric mean only applies to numbers of the same sign in order to avoid taking the root of a negative product, which would result in imaginary numbers, and also to satisfy certain properties about means, which is explained later in the article. The definition is unambiguous if one allows 0 (which yields a geometric mean of 0), but may be excluded, as one frequently wishes to take the logarithm of geometric means (to convert between multiplication and addition), and one cannot take the logarithm of 0.  হিসাব কোনো এক উপাত্ত সেট -এর গুণোত্তর গড় হলো:  উপর্যুক্ত সূত্রে বড় হাতের পাই অক্ষর ব্যবহার করা হয়েছে, যা দ্বারা গুণনের একটি ধারা (গুণোত্তর ধারা নয় কিন্তু) বোঝানো হয়েছে।  পুনরাবৃত্ত গড় কোনো সংখ্যাগুচ্ছের প্রতিটি সংখ্যাই যদি পরস্পরের সমান হয়, তবে এদের সমান্তর গড় ও গুণোত্তর গড় একই হবে। পক্ষান্তরে, এই সংখ্যাগুলোর মধ্যে ন্যূনতম একটিও যদি ভিন্ন হয়, তবে এদের গুণোত্তর গড়টি এদের সমান্তর গড়ের চেয়ে ছোট হবে। এটা থেকে সমান্তর-গুণোত্তর গড়, যা ঐ গড়দ্বয়েয় ছেদবিন্দু এবং যা ঐ গড়দ্বয়ের মধ্যে অবস্থান করে, তার সংজ্ঞা পাওয়া যায়।  অবিচ্ছিন্ন ফাংশনের গুণোত্তর গড় যদি  ফাংশনটি বাস্তব মান যুক্ত একটি অবিচ্ছিন্ন ফাংশন হয়, তবে এই ব্যবধিতে এর গুণোত্তর গড় হবে:  উদাহরণস্বরূপ, একক ব্যবধিতে  অভেদ ফাংশনটি থেকে দেখা যায়  যে, 0 ও 1 এর মধ্যবর্তী ধনাত্মক সংখ্যাগুলোর গুণোত্তর গড় -এর সমান।  তথ্যসূত্র  বহিঃসংযোগ Calculation of the geometric mean of two numbers in comparison to the arithmetic solution Arithmetic and geometric means When to use the geometric mean Practical solutions for calculating geometric mean with different kinds of data  Geometric Mean on MathWorld Geometric Meaning of the Geometric Mean Geometric Mean Calculator for larger data sets Computing Congressional apportionment using Geometric Mean  Non-Newtonian calculus website Geometric Mean Definition and Formula  The Distribution of the Geometric Mean  The geometric mean?  বিষয়শ্রেণী:গড় বিষয়শ্রেণী:অনিউটনীয় ক্যালকুলাস
ইন্দু বর্মা একজন নেপালি মহিলা ক্রিকেটার এবং নেপাল জাতীয় মহিলা ক্রিকেট দলের বর্তমান অধিনায়ক৷ তিনি ডানহাতি ব্যাটসম্যান এবং ডানহাতি মিডিয়াম পেস বোলার। তিনি ২০২৩ সালের ৯ নভেম্বর থেকে রুবিনা ছেত্রীর জায়গায় দলের অধিনায়কের দায়িত্ব পালন করছেন।   আন্তর্জাতিক ক্যারিয়ার   ইন্দু বর্মা চীন জাতীয় নারী ক্রিকেট দলর বিপক্ষে নেপাল মহিলা প্রথম টুয়েন্টি২০ আন্তর্জাতিক অভিষেক ম্যাচের একাদশ খেলোয়াড় ছিলেন। তিনি থাইল্যান্ডের ব্যাংককে অনুষ্ঠিত ২০১৯ আইসিসি মহিলা বাছাইপর্ব এশিয়ায় নেপালের প্রতিনিধিত্ব করেছিলেন। এটি একটি প্রতিযোগিতা যা ২০১৯ আইসিসি মহিলা বিশ্ব টুয়েন্টি২০ বাছাইপর্বের পাশাপাশি ২০২০ মহিলা ক্রিকেট বিশ্বকাপ বাছাইপর্ব প্রতিযোগিতার জন্য এশিয়া অঞ্চলের বাছাইপর্বের একটি প্রতিযোগিতা, যেখানে শীর্ষ দল উভয়েই অগ্রসর হয়েছে।  ২০২১ সালের অক্টোবরে সংযুক্ত আরব আমিরাতে অনুষ্ঠিত ২০২১ মহিলা ক্রিকেট বিশ্বকাপ বাছাইপর্ব প্রতিযোগিতার জন্য তাকে নেপাল দলে অন্তর্ভুক্ত করা হয়েছিল। নেপালের দীর্ঘদিনের অধিনায়ক রুবিনা ক্ষেত্রীর জায়গায় তিনি ২০২৩ সালের ৯ নভেম্বর থেকে দলের নতুন অধিনায়ক হিসেবে নিয়োগ পেয়েছেন।   ব্যক্তিগত জীবন   ইন্দু বর্মা ১৯৯৭ সালের ২৯ সেপ্টেম্বর বাগলুঙ জেলার সাবিকের হুগদিশির ভিডিসিতে জন্মগ্রহণ করেন। পরে ২০০৫ সালে তার পরিবার রুপন্দেহীর তিলোত্তমায় চলে আসে।   তথ্যসূত্র   বিষয়শ্রেণী:নেপালি মহিলা ক্রিকেটার বিষয়শ্রেণী:নেপালি ক্রিকেটার বিষয়শ্রেণী:১৯৯৭-এ জন্ম বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী নেপালি বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসে নেপালের প্রতিযোগী বিষয়শ্রেণী:জীবিত ব্যক্তি
290px|thumb| এ গ্রাফের লাল এবং নীল রেখার ঢাল একই; লাল এবং সবুজ রেখার y অক্ষাংশ সমান। (y-অক্ষকে একই বিন্দুতে ছেদ করে।) 290px|thumb| একটি রেখাংশ দেখানো হয়েছে  রেখা () হলো একাধিক বিন্দুর পারস্পরিক সংযোগের ফলে সৃষ্ট পথবিশেষ। অন্যভাবে বললে একটি বিন্দুর চলার পথকে রেখা বলা হয়। এই চলার পথটি যখন সোজা বা সরল হয়, তখন তাকে সরলরেখা বলা হয় আর যখন পথটা বাঁকা হয়, তখন যে পথটি সৃষ্টি হয় তাকে বলা হয় বক্ররেখা।  রেখার সাহায্যে বিভিন্ন ধরনের জ্যামিতিক আকার তৈরি করা যায়। যেমন: সরলরেখার সাহায্যে ত্রিভুজ, চতুর্ভুজ, আয়তক্ষেত্র, রম্বস, সামান্তরিক, পঞ্চভুজ, ষড়ভুজ ইত্যাদি তৈরি করা যায়। আবার বক্ররেখার সাহায্যে তৈরি করা যায় বৃত্ত, উপবৃত্ত, অধিবৃত্ত, ইত্যাদি।  চিত্রকলাতেও রেখার ব্যবহার উল্লেখযোগ্য। বিভিন্ন ধরনের রেখার ব্যবহারে শিল্পীরা তৈরি করেন তাদের নিজস্ব রেখাচিত্র।   সূত্রাবলী  নতি-ছেদিতাংশ রূপ (Slope-intercept form)    সরলরেখার নতি  ছেদিতাংশ  ছেদিতাংশ রূপ (Intercept form)    সরলরেখা যে বিন্দুতে -অক্ষকে ছেদ করে, তার ভুজ  সরলরেখা যে বিন্দুতে -অক্ষকে ছেদ করে, তার কোটি   তথ্যসূত্র    বহিঃসংযোগ     Equations of the Straight Line at Cut-the-Knot  Citizendium   বিষয়শ্রেণী:জ্যামিতিক আকৃতি
আন্ধারথাউল হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকের অন্তর্গত।   জনপরিসংখ্যান  ২০১১ সালের জনগণনা অনুসারে, আন্ধারথাউল গ্রামের জনসংখ্যা ২,১৭৭। এর মধ্যে ১,১২৮ জন পুরুষ ও ১,০৪৯ জন নারী। (For villages, select "rural" radio button, then select state, district and sub-district. A drop down list of villages well appear. Select the village.)   তথ্যসূত্র   বিষয়শ্রেণী:বাঁকুড়া জেলার গ্রাম